als_Latn dik_Latn sag_Latn
Projekti duhet të zbatohet në një shkollë fillore dhe të mesme në Tetovë, Ohër, Manastir, Shtip dhe në Shkollën shtetërore për nxënës me shikim të dëmtuar "Dimitar Vllahov" në Shkup.
Ministri i Arsimit dhe Shkencës Abdilaqim Ademi dhe rektori i Universitetit të Evropës Juglindore Zamir Dika sot nënshkruan memorandum për bashkëpunim për realizimin e projektit të USAID-it "Fëmijët me pengesa në shikim", të cilin e zbaton Universiteti i EJL-së.
Projekti duhet të zbatohet në një shkollë fillore dhe të mesme në Tetovë, Ohër, Manastir, Shtip dhe në Shkollën shtetërore për nxënës me shikim të dëmtuar "Dimitar Vllahov" në Shkup.
Ademi theksoi se qëllimi i bashkëpunimit është të përmirësohet dhe rritet shkalla e shkrim-leximit te këto fëmijë me përdorimin e alfabetit të Brajit.
MASH do t'i sigurojë Universitetit qasje deri te librat për nxënësit në shkollat fillore në Republikën e Maqedonisë.
"Bëhet fjalë për libra të cilat janë lejuar për përdorimin e tyre dhe botues i të cilave është Ministria, ndërsa mund të gjehen në formë elektronike në portalin e-ucebnici.mk. Në bashkëpunim me Institutin për defektologji nga Shkupi, me të verbërit dhe personat me shikim të dobët do të punojnë defektologë, do të mbajnë orë në shkollat në katër komuna në të cilat do të realizohet projekti 'Fëmijë me pengesa në shikim'", tha Ademi.
Ministri shtoi se dy institucionet së bashku do të punojnë në implementimin e projektit "Fëmijët me pengesa në shikim" i cili është me rëndësi të jashtëzakonshme për personat me shikim të dobët dhe personat me shikim të dëmtuar, me qëllim të përparimit të procesit arsimor me përmbajtje, të cilat do të përshtaten në mundësitë e tyre dhe nevojat e posaçme arsimore.
als_Latn als_Latn als_Latn als_Latn als_Latn als_Latn als_Latn